Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
26 ต.ค. 2559

“ผันผวน” เพิ่มแต่ยังไม่เสียแนวโน้ม… “ซื้อ” EA เป้าหมาย 29.50 บาทดัชนี SET อยู่ที่ 1,502.61 จุด -3.86 จุด -0.26% ปริมาณซื้อขาย 24,750 ลบ.
แนวรับ : 1,490 แนวต้าน : 1,508 / 1,520
สรุปทิศทางและแนวโน้มตลาด หุ้นขนาดใหญ่กดดัน SET…กำหนด Trailing Stop ที่ 1,478 จุด: การปรับลดลงของหุ้นกลุ่มพลังงานที่ถูกกดดันจากราคาน้ำมันที่ปรับลดลง หลังอิรัก อาจไม่ร่วมกับกลุ่ม OPEC ในการรักษาเสถียรภาพราคาน้ำมัน และหุ้นกลุ่มธนาคาร ที่ถูกกดดันจากปัญหา NPL ที่ยังเพิ่มสูงขึ้น…ประกอบกับ Upside SET ไปที่เป้าหมาย 1,520 จุด เริ่มจำกัด ทำคาดว่า SET จะเริ่มกลับมา “ผันผวน” เพิ่มขึ้น โดยแนะนำให้กำหนด Trailing Stop หรือ “จุดล็อกกำไร” ที่ 1,478 จุด และแนะนำ “Selective” กลุ่มหุ้นที่คาดการณ์กำไรออกมาดี อย่าง BJC CPALL EA BEAUTY รวมไปถึงหุ้นที่ถูกปรับประมาณการกำไรขึ้นอย่าง KAMART CPF KKP KTC และ TOP “ซื้อ” EA…กำไรกับราคาหุ้น กำลังทำจุดสูงสุดใหม่พร้อมๆ กัน: แนะนำ “ซื้อ” EA ด้วยเป้าหมายพื้นฐาน 32 บาท ด้วยปัจจัยสนับสนุนจาก 1) กำไร 3Q16-4Q16 มีแนวโน้มเติบโตสูง y-y จากกำลังการผลิตไฟฟ้า Solar Farm ที่เพิ่มขึ้น 90MW และคาดการณ์กำไรทั้งปีที่ 3.9 พันล้านบาท +50% y-y 2) กำไรปี 2017 จะเติบโตต่อเนื่องอีก 30% ทำจุดสูงสุดใหม่ที่ 5.1 พันล้านบาท จากกำลังการผลิตไฟฟ้าพลังงานลมหาดกังหัน 126MW จะเริ่มผลิตไฟฟ้าตั้งแต่ปลายปีนี้ และได้รับผลดีจากการ Refinance หุ้นกู้ 8 พันล้านบาทตั้งแต่ปีนี้ ต้นทุนการเงินลดลงเหลือ 2.3% จากเดิม 4.8% 3) ทางเทคนิคราคาหุ้นทำจุดสูงสุดใหม่รอบ 1 ปี เป้าหมายตามกรอบ Uptrend ที่ 29.50 บาท หรือถัดไปที่จุดสูงสุดในปี 2015 ที่ 32.50 บาท
หุ้นที่น่าสนใจทางเทคนิค EA “ซื้อ” ราคาหุ้นดีดตัวต่อพร้อมปริมาณการซื้อขายกลับมาสูงขึ้นหลังพักตัว สอดคล้องกับเครื่องมือ MACD และ DI+ ชี้ขึ้นสนับสนุน เป็นจังหวะซื้อเก็งกำไร มีแนวต้านแรกตามกรอบที่ 29.50 บาท ผ่านได้มีเป้าหมายถัดไปที่ ATH 32.50 บาท ATP30 “ซื้อ” ราคาหุ้นดีดตัวขึ้นทะลุแนว Downtrend Line ด้วยแท่งเทียน Rising Three Method พร้อมปริมาณการซื้อขายสูงสนับสนุน สอดคล้องกับเครื่องมือ MACD พลิกกลับเป็นบวกชี้ขึ้น เป็นจังหวะซื้อเก็งกำไร มีแนวต้านแรกที่ 1.88 บาท และมีเป้าหมายถัดไปที่ 1.92 บาท FORTH “ซื้อ” ราคาหุ้นฟื้นตัวขึ้นทดสอบกรอบ Sideways กลับมายืนเหนือเส้นค่าเฉลี่ยระยะเดือน พร้อมปริมาณการซื้อขายสูงกว่าปกติ สอดคล้องกับเกิดสัญญาณ Bullish Divergence ในเครื่องมือ MACD ที่ยกฐานชี้ขึ้นทำจุดสูงใหม่ เป็นจังหวะซื้อเก็งกำไร มีแนวต้านแรกที่ 6.70 บาท และมีเป้าหมายถัดไปที่ 7.30 บาท